Jevģenijs Urbanskis

Jevğēnijs Urbanskis (krīvu: Евгений Яковлевич Урбанский) (pīdzims 1932 goda svacainis m. 27.d - nūmyrs 1965 goda solnys m. 5.d) - beja padūmu kina i teatra aktīrs, labi zinuoms piec sovys lūmys filmā "Komunists".

 Dzeive 
Dzimis Moskovā, partejis darbinīka Jakova Urbanska (1904—1958) i teļefonistis Poļinys Urbanskys (1906—1991) saimī, Jevģēnijs Urbanskis kļuva por aktīri vuiceibu laikā Školā-studejā MHAT, kuru jis pabeidze 1957 godā.Урбанский Евгений Яковлевич — биография актера (krīviski). Juo tāvs beja represāts 1938 godā i kaidu laiku Urbansku saime dzeivova mīstā Inta, Komi republikā.

 Dorbs 
Urbanska karjerai beja cīši veiksmeigs suokums. Jis beja golvonais varūņs 1957 goda filmā "Komunists",6 Soviet labor propaganda movies (angliskai). kura piec goda sajēme gūda diplomu Venecejis kinofestivalā. Filma cīši patika padūmu skateituojim i tys paļeidzieja Urbanskim īmantuot skateituoju ļūbesteibu. Piec veiksmeiguos debijys, Urbanskis turpinova aktīvi struoduot pi teatra lūmom ļeidz 1958 godā jam tyka pīduovuota golvonuo lūma Gregora Čuhraja filmā "Balāde por karaveiru".Баллада о "Балладе..." (krīviski). 1960 godā Urbanskis nūspēļēje golvonū lūmu veļ vīnā Čuhraja filmā "Teiruos debess". Filma beja cīši populāra Padūmu Savīneibā i ļeidz myusu dīnom tei iraid vīna nu skateituokojom padūmu filmom ar 41,3 miļjonim skateituoju.

Urbanska aktīra karjera beja veiksmeiga, tūmār eisa i apruovuos jei traģiski 33 godu vacumā, kod jis pīsadaļeja filmys "Direktors" uzjimšonā. Vīnā nu epizodem jam beja juobrauc krovys mašinē i juoizpiļdej griuts triks, kod mašinei beja juopalac virs smiļšu paugurim. Ūtruo dubļa laikā mašiņe avareja i aktīrs nūmyra pa ceļam uz sļimneicu.Смерть среди песков: как во время съемок погиб советский актер Евгений Урбанский (krīviski).

 Nūruodis i olūti 

 Teiklavītys 

 „Jevğēnijs Urbanskis” teiklavītā kinopoisk.ru
 „Jevğēnijs Urbanskis” teiklavītā imdb.com

Kategoreja:Aktīri